Følgende viser afbildninger af selvmord,
som kan forurolige visse seere. Uegnet for børn.
Kæmper du eller nogen, du kender,
findes oplysninger på www.wannatalkaboutit.com
EN DOKUMENTARSERIE FRA NETFLIX
VI ØNSKER JER BEGGE ET LANGT, LYKKELIGT LIV SAMMEN
TILLYKKE
Da vi kom frem,
begyndte de alle at råbe af glæde.
Priyanka spurgte, om jeg havde Punjabi-skoene med.
Jeg savrede: "Ja!" Jeg havde dem med.
Jeg havde kjoler med til Pratibha og tørrede frugter til familien.
Alle var i festhumør.
Vi festede og dansede hele natten.
Tiden fløj.
Musikken stod Lalit for.
Han havde en playliste i sin telefon, og når vi skulle optræde,
spillede den rigtige sang.
Jeg begyndte at danse, og en efter en fulgte de efter.
Det var trods alt Priyankas forlovelse.
LALITS VEN
Vi dansede det sted, hvor de blev fundet hængt.
Hvem kunne vide, det ville ske ti dage senere?
Umuligt at forestille sig.
LIGHUS
"Obduktion" betyder, man skal se det selv.
Det er undersøgelsen af liget.
OBDUKTIONSLÆGE
Da jeg først hørte nyheden om de 11 dødsfald,
vidste jeg, at det ville blive en lang dag.
De døde kan ikke tale for sig selv.
Så vi bliver deres talsmænd.
Vi skal finde sandheden og afdække den.
Jeg tror, at vi i denne familie ser en ekstrem version af,
hvad man ser i familier verden over.
Familien præsenterer ofte sig selv…
PSYKOLOG
…som denne smukke, harmoniske, intakte indiske familie.
Familier har hemmeligheder,
og de kan blive beskyttet for enhver pris.
Obduktionen begyndte omkring kl. 15,30.
Elleve lig tager tid.
OVERBETJENT (2016-2019)
Tilmed snusede medierne rundt efter spor.
De håbede på et spor fra lighuset.
Hvad der end er, gør vi det. Lad resultaterne komme.
Blev de bedøvet?
Var deres mad forgiftet? Alle muligheder er der.
Hvorfor stod døren åben? Ti var hængt.
Men matriarken blev fundet på gulvet.
…og hun blev angiveligt kvalt.
Ville du dræbe din mor?
OVERLEVENDE SØSTER
Hvorfor skulle min familie dræbe min mor? Stop de falske anklager!
Hvordan kan en familie holde stor fest for deres datter
og begå masseselvmord to uger senere?
Jeg var her med min familie i fem dage.
OVERLEVENDE BROR
Jeg rejste den 20.
Ville de begå selvmord,
hvorfor så bruge 400,000 rupier på forlovelsen?
Nu kan den virkelige dødsårsag
kun blive bekræftet af obduktionsrapporterne.
Politiet har overgivet sagen til kriminalafdelingen.
Det største spor fandtes i optagelserne.
De viste, at ingen folk udefra kom ind i huset.
Optagelserne viste kun familiemedlemmer.
Elleve familiemedlemmer døde her i søndags.
Men nu ser det ud til ud fra CCTV-optagelser,
at det var blevet systematisk planlagt.
Huset havde fire rum. Vi har tjekket hvert et hjørne.
Vi ville ikke overse nogen detaljer.
FOTOGRAFI-AFDELINGEN
Vi ville indsamle alle beviser.
Jeg kunne se, at der var noget mistænkeligt.
Vi fandt spor efter et rituelt ligbål.
Asken var meget sigende.
VICEINSPEKTØR (2017-2020)
Det antydede, at der var foregået et ritual.
I selvmordssager søger vi normalt
nær templet, hvor folk anbringer selvmordsbreve.
RETSMEDICINSK AFDELING
Vi gennemsøgte grundigt og fandt en dagbog nær helligdommen.
Vi så dagbogen og læste den.
Alt blev klart for os.
Vi fandt en til i huset…
VICEKOMMISSÆR
…og så finkæmmede mit hold stedet.
Hvert rum blev tjekket mindst ti gange.
Ti gange.
Vi fandt i alt 11 dagbøger.
Den ældste var fra 2007.
Og den sidste var fra lige før hændelsen.
Elleve år.
Det største problem var, at der ikke var vidner…
KORRESPONDENT
…ingen forbryder eller overlevende.
Det viste sig, at dagbøgerne var
det vigtigste bevismateriale.
Man kan se kriminalpolitiet forlade huset.
De har fundet dokumenter og dagbøger
på gerningsstedet.
Dagbøgernes indhold vil blive undersøgt.
Fra terrassen kunne vi se politiet
bære noter og dagbøger væk.
Hvad står der i dagbøgerne og i noterne?
Nogen idé om, hvad der står i papirerne?
Ja, men nu er det bedst ikke at sige noget.
Hvordan skal vi forklare det for vores læsere?
For vi aner ikke, hvad der står.
Er noterne relateret til hændelsen?
Er de ansvarlige for 11 dødsfald?
Der var stort pres på for at være de første med nyheder.
Journalister anstrengte sig for at finde svar så hurtigt som muligt.
Jeg stod uden for huset og så på det.
Pludselig kiggede jeg på muren.
KORRESPONDENT
Der var noget, der lignede prikker.
Jeg var på afstand, så jeg zoomede ind med min telefon.
Jeg talte med min kollega om de underlige rør
og undrede mig over, at man anbragte sådan nogle rør.
På det tidspunkt sendte en kanal direkte. De hørte os.
Overraskende nok vendte syv rør nedad.
Fire af dem var lige.
Blandt de døde var der syv kvinder
og fire mænd.
Og rørenes mønster
lignede de hængte på en prik.
Da vi diskuterede det,
talte en journalist om det direkte.
Rør, planlægning og mønster.
Rørene og de hængtes mønster.
Elleve rør, der stak ud…
Var de rør anbragt for at hjælpe de 11 sjæle med at undslippe?
Hurtigt blev tallet 11 tilbagevendende i sagen.
Som man kan se, er der elleve stænger i grillen.
Nu har vi fundet 11 vinduer og 11 ventiler.
Det var min idé, at tallet 11 havde stor relevans i sagen.
Rørene havde ingen anden mening.
De var installeret for lys og udluftning.
De bad mig anbringe rør,
for de ville ikke have vinduer mod naboer.
De blev lukket, da naboerne byggede deres mur.
Det virkede ulogisk.
Det virkede ikke, som om det var til udluftning.
Hvorfor anbringe rør som udluftning?
Hvordan kan bøjede rør bruges til udluftning?
Vi satte rørene op tilfældigt.
Jeg fik fat i nogle gamle bøjede og lige rør.
BYGHERRE
Mine arbejdere er dovne. De gad ikke rette dem til.
Mere er der ikke i det.
Men hvorfor er alt i huset
nummeret med 11?
Jeg tror, at det her med 11 bare er et tilfælde.
Der er ingen forbindelse
mellem rør, antallet og de 11 døde.
Men historien var så gådefuld,
at det var svært at forstå.
Hvem var de folk?
Hvordan kunne en 14-årig gå med til det?
Hvordan kan en veluddannet pige,
som arbejder med et multinationalt selskab,
gå med til at gøre sådan noget?
De gjorde, hvad der stod i dagbøgerne. Så meget tror jeg.
KRIMINALREPORTER
De afventede, hvad der stod
i de dagbøger.
Da vi fandt dagbøgerne, læste vi dem.
Det tog os lang tid.
Jeg læste selv hvert ord.
Jeg låste mig inde på kontoret og læste i ét stræk.
Sproget var oplysende.
Af og til vredt.
Dagligdagstale.
Og pludselig kom vi til sidste side.
Og der stod det.
Alt, vi fandt på gerningsstedet, var præcis som beskrevet.
De havde dokumenteret hele forløbet.
De havde skrevet det en uge tidligere.
De talte om et rituel, der skulle vare de efterfølgende syv dage.
Kaldet "Badh Pooja."
Badh er et træ, der har rødder hængende fra grenene.
Så der står, at de skal opføre sig
som rødder fra grene.
De skrev endda tidspunktet.
Det skulle ske klokken et om natten.
"Udfør Badh-ritualet syv fortløbende dage."
EFTERFORSKNINGSOFFICER
"Kommer nogen på besøg, skal det udføres den næste dag.
Intet må ses.
Lyset skal være dæmpet. Øjnene helt lukkede.
Bind for øjnene skal bindes stramt.
Munden skal knebles med lommetørklædet.
Sindet skal være tomt.
Kun uendelighed.
Mens du holder dig ret,
forestiller du dig, at træets grene omhyller dig.
Udfør ritualet med enighed og beslutsomhed.
Det vil hjælpe dig med at angre dine fejl."
Jeg gik langt for at få fingrene i dagbøgerne.
Jeg ringede til et par folk, men ingen havde spor.
Jeg forsøgte fra alle sider, da jeg fik et opkald fra min kilde.
Noterne var skræmmende.
Jeg gik igennem hver linje.
Jeg forsøgte at forstå hensigten og meningen bag dem.
Da jeg havde adgang til noterne,
ville jeg udgive dem den næste dag.
Det var med eneret.
Det så ud til, at noterne blev skrevet på daglig basis.
Hver morgen tjekkede hvert familiemedlem dagbogen
for deres rutine den dag.
Hvad hver især skulle gøre, hvem der forsømte.
"I aften skal I alle bede."
"Mors behov skal dækkes om morgenen."
Den 24. december 2017
stod der:
"Dhruv bruger for lang tid på mobiltelefonen.
Det skal rettes."
Selv de små ting havde de nævnt i dagbogen.
Dagbøgerne fortæller dem, hvordan de skal leve.
Der stod også uhyggelige detaljer,
som pegede på trolddom og okkult praksis,
og det var ansvarligt for deres død.
Det var, som om der var en mystisk energi,
at der var en tilstedeværelse ud over de 11,
der gav dem retningslinjer:
"Gør dit og dat."
Familien druknede i overtro.
Det fik os til at tro,
at de måske blev vejledt af en tantrisk guru.
Var der en tantrisk guru indblandet?
Eller en anden guru?
En seer indblandet?
Medierne lagde pres på.
Aviserne skrev om en guru.
Vi blev bedt om at lede efter en.
Da blev VVS-mandens datter involveret.
De udpegede hende til guru,
fordi hun gik i rødt tøj.
Geeta Mata var datter af bygherren,
der havde renoveret Lalits hus.
Medierne opreklamerede hende som familiens spirituelle guru.
Delhi kriminalpoliti forhører guru Geeta Mata
om Burari-dødsfald.
Geeta er blevet anholdt foran sit hjem i Burari.
Jeg har intet at gøre med sagen.
Jeg har ikke andet at sige.
Min far har konstant fem kontrakter,
og jeg møder ikke alle, han arbejder for.
Medierne kan gøre en mus til en elefant.
De vil gøre alt for sensationer.
Jeg blev chikaneret.
BYGHERRES DATTER
Nyhederne viste mit ansigt
og sagde alt muligt fis om mig.
Det sagde jeg også til mediefolkene.
At jeg ingen rolle havde spillet i det.
Mine børn sultede i tre dage.
Jeg kunne ikke lave mad til dem. Vi var nervøse.
Jeg blev afhørt flere gange over hele byen.
Det er grimt at forstyrre et anstændigt menneske.
Vi ledte efter en person med en religiøs, spirituel baggrund,
som kunne have været i kontakt med familien.
Sene opkald, daglige beskeder, sådan noget.
Vi fandt ikke en eneste.
Ikke en.
Så næste spørgsmål var: Hvem skrev dagbøgerne?
I en typisk storfamilie i Indien
lever mange generationer under samme tag,
og der er et overhoved, en patriark.
KLINISK HYP
Al autoritet kommer fra ham.
Men når faren dør, er der et tomrum i familien.
Familien var stærkt påvirket af Bhopal Singh.
Han var en autoritær person.
Bhopal Singh var ikke rig.
Bhopal Singh kom til Narayani Devis far
for at søge arbejde.
Hendes far syntes om Bhopal Singh og fandt ham hæderlig og pålidelig.
Han gav ham sin datters hånd
og tog imod ham i hjemmet.
Da tog Bhopal Singh efternavnet "Bhatia".
Han fjernede "Chundawat".
Efter hans død begyndte tingene at ændre sig.
I live var han familiens overhoved.
Han vejledte hele familien og planlagde børnenes uddannelse.
Han bestyrede opsparingen og udvidede forretningen.
Da faren døde,
vidste familien ikke, hvem der skulle træde i stedet.
Fra 1988 til 2018, 30 års venskab.
De flyttede til Delhi i 1990'erne. Før boede de i Tohana.
I Delhi begyndte de fra bunden.
Vi tog kun til Delhi på grund af dem.
Den ældste bror boede i Kota, væk fra familien.
Han hedder Dinesh.
Den midterste, Bhuvnesh, var reserveret.
Han tog på arbejde om morgenen og kom hjem om aftenen.
Skønt Lalit var den yngste, lyttede alle til ham.
Han var moden af sin alder.
Alle så op til ham.
Jeg var forvirret over, at han var så moden så ung.
Han tog sig af alle.
Fra sin mor ned til børnene.
LALITS VEN
Han udfyldte tomrummet, som faren havde efterladt.
Familien gav ham det sidste ord.
Lalit var Chanders ven selv før vores ægteskab.
Jeg kunne godt lide ham. Han var som en storebror.
Jeg søgte vejledning hos ham om alt.
Han sagde: "Glem Chanders vrede.
Han har altid været sådan."
Så satte de sig sammen
og spøgte hele tiden.
De var som os. En almindelig middelklassefamilie.
Hun må ikke gå ud uden min fars tilladelse.
Hun skal have hans tilladelse.
Skønt vi ved, at han aldrig siger nej.
Men min far har vetoretten.
Derfor har det været 25 år uden skænderier.
Indtil videre.
Alle lyttede til Lalit.
De adlød ham i alt.
NABO
Selv under højtider så vi…
NABO
…Lalit stå i spidsen.
Ingen af børnene måtte tænde en kineser i Lalits fravær.
Vi flyttede hertil i 1997-1998.
I begyndelsen så vi ikke den slags opførsel.
Gad vide, hvorfor alt ændrede sig efter farens død?
Vi kender ikke til deres forhold før.
Men efter hans død blev Lalits tilknytning til sin far
stærkere.
Ifølge mine noter er første indlæg fra september 2007.
Lige efter Bhopal Singhs død.
BHOPALS DØD 6. OKTOBER 2006
FØRSTE INDLÆG
Det meste handlede om Lalit.
"I gør Lalit bekymret."
"Følg Lalits instruktioner, ellers bliver resultatet katastrofalt."
"Vil I have løsninger på jeres problemer,
så følg Lalits instruktioner."
Politiet fandt flere dagbøger og flere detaljer.
Vi opdagede, at siden 2007
så Lalit sin døde far i drømme.
Han havde samtaler med sin døde far
og fulgte ham i alt.
Langsomt begyndte han at dele disse instruktioner med familien.
Neetu havde fortalt sine naboer,
at hendes onkel var besat af deres bedstefars ånd.
Ånden leder familien.
Når Lalit blev besat, ændrede hans stemme sig.
Han talte med farens stemme.
Det må have været et øjeblik, der påvirkede alle.
Han blev et medium for sin fars ånd,
og han talte og opførte sig som sin far.
Skønt Narayani Devi var Lalits mor,
kaldte han hende "Narayani".
FAMILIEVEN
Ganske som onkel Bhopal kaldte hende.
Lalit var besat af sin fars ånd.
Og hvad end, Lalit skrev,
blev til instruktioner til familien fra den døde far.
Når jeg går, skal I alle sove.
Det er ikke til diskussion.
Mine besøg er ikke en almindelig forekomst.
Vi må ikke tage let på Guds vilje.
Bekymr jer ikke om Lalits helbred.
Mine besøg påvirker ham fysisk.
Søvn vil helbrede ham.
Se den første linje:
"Tirsdag, torsdag, lørdag og søndag kommer jeg tilbage."
Følg dagbøgernes vilje og ikke jeres egen.
Tænk ikke: "Hvad nytter det?"
Når det sker, vil jeres øjne være åbne.
Jeg kommer igen torsdag og lørdag.
Vær klar.
Det sprog, Lalit brugte,
var ikke: "Jeg siger, I bør gøre det her."
Det var, som om faren sagde, at han skulle gøre det.
Nu er faren død.
Så på en måde kræver en død person…
Det er lidt ironisk, at en død person på en måde
kræver mere autoritet og forlanger mere respekt fra familien.
Så her er ni-ti personer i familien,
der er klar til at lytte til Lalit, altså farens instruktioner.
Jeg har aldrig følt, at Savita havde egne interesser.
Hun stod blot i køkkenet fra morgen til aften.
Den stakkels kvinde var altid i køkkenet.
Jeg tror, at dagbøgerne gav hende den rolle.
Savita har ikke kunnet affinde sig med sin rolle i køkkenet.
Hun må sætte en stopper for sine raserianfald.
Vær opmærksom på min mors alder og behov.
Hvis man kan gøre sine forældre lykkelige,
tjener man Guds vilje.
Savita og Tina må forbedre deres forhold til Pratibha.
Få hende til at føle sig elsket.
Bhuvnesh, pas på!
Undergang får adgang til huset forklædt som alkohol.
Den manglende harmoni mellem Priyanka og Neetu
skaber hindringer på flere niveauer.
I må alle efterligne Lalit og Tinas værdier og opførsel.
Lalits kone, Tina, var meget godhjertet.
Men efter at Lalit havde overtaget som familiens overhoved,
var det lettere for Tina.
Svigerdøtre kan have det svært.
Hvad end Lalit sagde, støttede Tina op omkring.
De var to legemer, men en sjæl.
Så hun må have opmuntret ham,
eftersom det var gavnligt for hende.
Det er chokerende at vide om Tina. Hun havde en master i sociologi.
Dog støttede hun ham?
Alle jeres fortjenester skyldes Lalit og Tinas anstrengelser.
Hver lille fejl, I begår,
har indflydelse på Lalit og Tinas velvære.
For at beskytte Lalit og Tina vil I blive testet indtil Divali.
Elleve år er lang tid.
Mødte han modstand fra sin familie?
Blev han udfordret af nogen? Forsøgte nogen at slippe væk?
Åbenbart ikke.
Der skal to til et spil.
Man skal have folk, der siger:
"Okay, jeg er villig til at blive kontrolleret."
Da sagen blev registreret,
havde politiet de omtalte otte-ti dagbøger…
SKRIFTKYNDIG
…sammen med personlige dagbøger fra hvert familiemedlem.
Vores job var at finde ud af, om håndskriften svarede
til håndskriften i de personlige dagbøger.
Vi fornemmede, at det var Lalit, der skrev de noter.
Men den retsmedicinske rapport fra de skriftkyndige
afslørede, at det var Pratibhas datter Priyanka
og Bhuvneshs datter Neetu, der skrev dem.
Det var et chok, at Lalit beordrede
disse new age-piger at tage noter. De var meget påvirkede af ham.
Ikke et eneste familiemedlem talte om det udenfor.
Så stor var kontrollen.
Man kan kalde det religion eller tro. Endog frygt.
Men sådan var det.
Tidligere ville de bare overleve økonomisk,
men efter fars død, da de begyndte med ritualerne,
gik det bedre for dem.
De mente, at de havde fremgang. De åbnede en ny butik.
Priyanka fik et job.
De fandt sig til rette i deres respektive roller.
De troede, at rigdommen kom,
fordi de fulgte fars instruktioner.
Alt, han sagde, førte til gode resultater. De fik overskud.
Deres økonomiske situation blev bedre.
Han tog endog æren for pigens ægteskab, der var arrangeret.
"Alle disse gode ting sker, fordi I følger dagbøgerne."
Alle deltog i forlovelsen.
Hele familien var med.
Familien planlagde det udførligt.
Børnene forberedte sig i dagevis.
De øvede dansen med en professionel koreograf.
Baseret på Priyankas Facebook-profil og efterforskning
fandt vi ud af,
at hun havde en ledende stilling i et multinationalt selskab.
Hun var universitetsuddannet.
Jeg talte med en overordnet på hendes kontor,
der sagde, at hun holdt afstand.
Jeg blev fortalt,
at hun ikke havde fortalt om forlovelsen på kontoret.
Pigerne var som gudinder, rene og godhjertede.
Hvad var deres fejl?
Det piner mig, hver gang jeg tænker på de unger.
Det var tidspunktet at nyde livet.
Adlyd mine instruktioner i dagbøgerne.
I begår fejl, men kommer her hver aften
og påstår, I ikke har begået fejl.
Glem ikke, at vibrationerne fra jeres gamle fejl aldrig ender.
De følger efter jer.
Hvis I fortsat overhører Guds advarsler,
vil Gud hidkalde jer.
Det er veluddannede børn.
De er unge.
De har en alder, hvor man bør stille spørgsmål.
Særligt den yngre generation. De er mere moderne.
Jeg forstår ikke,
hvordan de mange stemmer, som der normalt er i mennesker,
kunne bringes til tavshed.
SIDSTE NYT
Lad os begynde med en nyhed.
Obduktionsrapporten har nu bekræftet,
at de ti familiemedlemmers dødsfald skyldtes hængning.
Obduktionsrapporten på det ældste familiemedlem,
bedstemoderen, er endnu ikke frigivet.
Følelser holder lav profil, når vi har at gøre med lig.
For vi skal se på det teknisk.
Bedstemoderen, det ældste medlem,
var blevet delvist hængt.
Hun blev fundet liggende ved sin seng.
Der var et klædeskab ved siden af. Tørklædet var bundet til håndtaget.
Da vi læste dagbøgerne, blev det hele forklaret.
Da mor er gammel og overvægtig,
vil hun ikke kunne udføre ritualet på skamlen som de andre.
Hun udfører ritualet liggende.
Jeg ved ikke, om Narayani Devi blev tvunget eller let overbevist.
Bedstemoren havde spor efter kvæstelser.
Måske blev hun taget fat i.
Det var svært for os at forstå, for det var en usædvanlig sag.
De var tildækket, kneblet og havde bind for øjnene.
Det var fælles. Ørepropper.
De var kneblet med et lommetørklæde.
Et af børnene blandt drengene.
Den yngste dreng.
Dagbøgerne
gav os et spor,
som bekræftede obduktionsrapporten.
Sørg for at være bundet stramt.
Gud imponeres over jeres engagement.
Brug et fugtet klæde til at kneble jer.
Ellers brug tape over munden.
Jeg tror ikke,
at nogen kan overbevise børn om at begå selvmord.
Derfor var de så stramt bundet, så ritualet kunne gennemføres.
Det var utilgiveligt.
Fik han dem til at sluge det, eller tvang han det ned i halsen på dem?
Var han i live, ved jeg ikke, hvad jeg havde gjort ved ham.
Jeg er så vred.
Den her sag har stillet mange spørgsmål om min egen tro og om samfundet.
Der er en tynd skillelinje mellem tro og vildfarelse.
Hvor ender troen, og hvor begynder vildfarelsen?
Hvor går grænsen?
Jeg gik op ad trappen og så alle stå i en ring.
Jeg stod der i to minutter
og var helt paf.
Den sidste, der begik selvmord, var Lalit.
Det tror jeg.
For hans hænder var bundet med en slags ledning.
Hans knuder var anderledes end de andres.
Lalit og Tina
havde ikke hænderne bundet ordentligt.
Deres ben var ikke bundet.
De hjalp de andre med at binde sig.
Man kan ikke selv binde sig bagpå.
Tina må have været medskyldig.
Han skjulte aldrig noget for hende.
Jeg ved ikke, om andre i familien vidste, hvad der ville ske.
De to vidste helt klart, hvad de gjorde.
At det ville ende slemt for familien.
Det var, som om det moderlige instinkt om at beskytte børn,
var forsvundet.
Vi hører ofte om kvinder, der kæmper
om ikke andet så for at beskytte deres børn.
Det her var et spørgsmål om magt.
Havde husets kvinder,
og der døde flere kvinder end mænd…
Havde husets kvinder ret til ikke at deltage i ritualet?
Og havde de ikke, kan det så stadig kaldes selvmord?
Eller er det mord?
Den 30. juni 2018
var ritualet begyndt otte dage tidligere,
som det stod i noterne.
Der var et løfte om, at faren kom i sidste akt.
Derfor gik hele familien med til at udføre ritualet
for at fremme deres forbedring.
Det varede 10-15 minutter.
De troede, at far ville komme og redde dem.
"I vil ikke lide skade."
Jeg hedder Jatin. Jeg var Dhruv og Shivams ven.
De var mine naboer.
Jeg havde mødt dem den aften. Jeg tog noget mad med hjem.
De stod ved min butik.
De grinede og jokede indbyrdes.
De slog mig muntert.
Jeg spurgte, om de ville spille. De svarede: "Ikke i dag."
Klokken var omkring 22,30.
Jeg vil altid huske den sætning:
"Far kommer på besøg nu."
Følelsen gav mig gåsehud.
Og klart var det et magisk øjeblik,
og de troede ikke, at de ville dø.
De troede fuldt og fast på det.
Gud er glad for os.
Der står 11 på linje med én tanke.
Gå ikke i panik, mens I udfører banyan træ-ritualet.
Jorden vil måske skælve, eller himlen vil ryste.
Lad det ikke svække jeres vilje.
Overbevis børnene om at synge.
Sangen kan vare fra fem til 15 minutter.
Mens sangen varer,
vil Lalit beskytte jer alle.
Ansvaret for at binde alle er overgivet til en af jer.
Når alle knuder er sikret,
giver Lalit tegn med en stok.
Anbring en beholder med vand i nærheden.
Når vandets farve ændrer sig,
kommer jeg tilbage.
Tekster af: Maria Kastberg